open-index/open-wikipedia-markdown huggingface dataset:
கணினி - தமிழ் உள்ளீடு முறைகள்

thumb

**[[தமிழ்]] உள்ளீட்டு முறைகள்** மூலம் தமிழ் மொழி எழுத்துக்கள் பயன்படுத்தி ஒரு தட்டச்சுப் பொறி அல்லது ஒரு கணினி விசைப்பலகை உருவாக்கப்பட்டது. 
இதில் அழகி மற்றும் தமிழ்நாடு எழுத்தாளர் வழங்கும் இரண்டு நிலையான மற்றும் ஒலிப்பு வகை அமைப்பு தட்டச்சு அமைப்புகள் வகை  உள்ளது.

## ஒலியியல், கணினி அமைப்பு
* கூகுள் எழுத்துப்பெயர்ப்பு
* கூகுள் உள்ளீட்டு முறை ஆசிரியர்கள்(Google IME)
* மைக்ரோசாப்ட் தமிழ் ஒலிபெயர்ப்பு
* ஒலிபெயர்ப்பு வழங்கிய அழகி மென்பொருள்

## மேலும் பார்க்க
* தமிழ் வலைப்பதிவுலகம்
* தமிழ் விசைப்பலகை

## மேற்கோள்கள்

பகுப்பு:இந்தியக் கணிமை
பகுப்பு:தமிழ்க் கணினி உள்ளீட்டு மென்பொருள்கள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
இரட்டைத் திமில் ஒட்டகங்கள்

இரட்டைத் திமில் ஒட்டகங்கள் மங்கோலியாவின் கோஃபி பனிப்பாலைவனம் மற்றும் அதனையொட்டியுள்ள பனிமலைப் பகுதிகளில் காணப்படுகிறது.
## பண்புகள்

சாதாரணமாக ஒற்றைத் திமில் ஒட்டகங்கள்தான் பெரும்பான்மை வெப்ப பிரதேசங்களில் காணப்படுகிறது. இவ்கவகையான ஒட்டகத்தினைவிட (dromedary)அடர்த்தியான உரோமங்களை உடைய தோலினை உடையது. இரண்டு திமில்களில் கடுமையான குளிருக்கு தன்னை தகவமைத்துக் கொள்ள இது பெரிதும் உதவுகிறது. பனிக்கட்டி நேரடியாக ஆவியாகும் வினையிலும், உயிர்வாழக் கடுமையான நெருக்கடி நிறைந்த சூழலிலும் கூட தன்னை தகவமைத்துக் கொண்டிருக்கிறது.

## ஆதாரம்


பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
பகுப்பு:ஒன்றிணைக்க வேண்டிய விலங்கியல் கட்டுரைகள்
நூற்புச் சக்கரம்

thumb|சுமார் 1900களில் அயர்லாந்தில் பயன்படுத்தப்பட்ட  நூற்புச் சக்கரம்<br>**நூற்புச் சக்கரம்** (spinning wheel) என்பது இழையிலிருந்து நூல் அல்லது நூலிழையினைச் சுழற்றுவதற்காகப் பயன்படும் ஓரு கருவி ஆகும். தொழிற்புரட்சி ஏற்படுவதற்கு முன்னர் பருத்தி நெசவுத் தொழிற்துறைக்கு அடிப்படையாக இருந்தது. தொழிற்புரட்சியின் போது நூற்புச் சக்கரத்திற்கு மாற்றாக இருந்த நூற்குஞ்சென்னி மற்றும் நூற்புச் சட்டம் போன்ற கருவிகளுக்கும் அடிப்படையாக இருந்தது. 

## வரலாறு

* சிந்துவெளி நாகரிக ஆய்வில் ஈடுபட்டுள்ள ஜே. எம். கெனோயர், களிமண் பதிவுமுறையில் காணப்பட்ட நூலின் சீராக்கம் மற்றும் இறுக்கமான நூற்புமுறை ஆகியவை தக்ளியினை விட நூற்புச் சக்கரத்தினைப் பயன்படுத்தியுள்ளனர் என்று குறிப்பிட்டுள்ளார். ஆனால் முக்தார் அகமதுவின் கூற்றுபடி சிந்து சமவெளி மக்கள் இறுக்கமான நூற்புக்காக வரலாற்றுக்கு முந்தைய காலலட்டத்தில் இருந்தே நூற்புக் கதிரைப் பயன்படுத்தியுள்ளதாகக் குறிப்பிட்டுள்ளார்.

thumb|ஹிந்தோ நூற்புச் சக்கரம்   (1852)<br>

thumb|சீன கலைஞரான வாங் ஜூஜெங், வடக்கு சாங் வம்சம் (960-1279)<br>

thumb|நூற்கும் சக்கரம் கொண்டு நூற்கும் பெண் ,17 ஆம் நூற்றாண்டு முதலாம் எலிசபெத் காலம்    <br>

## சான்றுகள்

## மேலும் காண்க

* இழை
* தக்ளி

## வெளியிணைப்புகள்
   

* Demonstration of spinning wheel (Video)
* Demonstration of spinning wheel (video)
* Free detailed plan for making wooden spinning wheel
* Hand spinning wheels

பகுப்பு:துப்புரவு முடிந்த சென்னை மாவட்ட ஆசிரியர்கள் தொடங்கிய கட்டுரைகள்
மணிலா அகத்தி

**மணிலா அகத்தி** பிலிப்பீன்சு நாட்டில் உள்ள பன்னாட்டு நெல் ஆராய்ச்சி நிலையத்திலிருந்து  1985 ஆம் ஆண்டு இந்தியாவிற்கு அறிமுகப்படுத்தப்பட்டது.

## விவரிப்பு
மணிலா அகத்தி மரவியல்புடன் குத்துநிலையாக முரடான ஆண்டு அல்லது குறும்பருவத் தாவரமாக  அனைத்துப் பருவங்களிலும்1 முதல் 3மீ உயரம் வளரும்;இதன் தண்டு 15 மிமீ தடித்து நுண் மயிரிழைகளோடிருக்கும்; இலைகள் இணைநிலைக் கூட்டிலைகளாக  12 முதல் 22 வரையிலான சிற்றிலைகளோடு அமையும். கூட்டிலைகள் 7 முதல் 25 செமீ நீளவரை அமையும். கூட்டிலைக் காம்பில் 3 முதை 14 மலர்கள உள்ள பூங்கொத்து இருக்கும். பூக்கள்மஞ்சள் நிறமாக இருக்கும்மிதில் இருபுற வெடிக்கனி திருகலாக 15 முதல்22 செமீ நீளத்துக்கு அமையும். விதைகள் சிறிய உருளயான வெளிர்த்த முதல் கறுத்தது வரையிலான பழுப்பு நிறத்தில் அமையும்.

## பசுமை உரம்
இது வேர்ப்பாகத்திலும், தண்டு பாகத்திலும் வேர் முடிச்சுக்களைக் கொண்டுள்ளதால் காற்றிலிருந்து தழைச்சத்தினை உறிஞ்சி நெல் பயிருக்குத் தரும்.கோடையில் இதன் வளர்ச்சி அதிகமாக இருக்கும். இது ஒரு பசுந்தாள் உரமாக பயன்படுவதால் நெல் வயலில் 60 நாள் முன்பாகவே விதைத்து பூ வரும் சமயத்தில் மண்ணில் மடக்கி உழ வேண்டும். இதனால் செயற்கை உரம் போடுவதை குறைத்துக் கொள்ளலாம். இயற்கை வேளாண்மைக்கு இது ஒரு நல்ல வளமாகும்.

## மேற்கோள்கள்

பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
பகுப்பு:மெய்யிருவித்திலையிகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
ஆயசி நோய்குறி

ஆயாஸி நோய்க்குறி (அல்லது குரோமோசோம் 21   Xq21 நீக்குதல் நோய்க்குறி) [1] என்பது குரோரெய்ரேமிரியா, பிறவிக்குரிய காதுகேளாமை மற்றும் உடல் பருமன் ஆகியவற்றைக் கொண்டிருக்கும் ஒரு நோய்க்குறி ஆகும்.

## அறிகுறிகள்
* மன அழுத்தம் 
* பிறந்த நேரத்தில் காது கேளாமை 
* உடல்பருமன்
* Choroideremia
* பார்வை குறைபாடு
* கொரோயிட்டின் மெதுவான பாதிப்பு

## மரபியல் [
  x- பிணைப்பு ஒடுங்கு பண்பு ஆயஜி சிண்ட்ரோம் என விவரிக்கப்படுகிறது. நீக்கப்பட்ட அறியப்பட்ட மரபணுக்கள் CHM மற்றும் POU3F4 ஆகியவை Xq21 இருப்பிடத்தில் அமைந்துள்ளன. 

## References

பகுப்பு:மருத்துவ அறிகுறிகள்
ராமியனஹள்ளி

**இராமியனஹள்ளி** (*Rameyanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643492. இது இராமியனஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாப்பிரெட்டிப்பட்டியில் இருந்து 20 கிலோமீட்டர் தொலைவிலும் தொலைவிலும் உள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°01'42.5"N 78°22'31.9"E ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 765 குடும்பங்களும் 2859  மக்களும் வசிக்கின்றனர். இதில் 1430 ஆண்களும்  1429 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ரஞ்சித் குமார் தாஸ்

**ரஞ்சித் குமார் தாஸ்** (பிறப்பு: டிசம்பர் 1, 1965) அசாமைச் சேர்ந்த ஒரு அரசியல்வாதி. இவர் பாரதீய ஜனதா கட்சியை சார்ந்த அசாம் மாநில சட்டமன்ற உறுப்பினர் ஆவார். 2016-ம் ஆண்டின் அசாம் சட்டமன்ற அவைத் தலைவராக தேர்வு செய்யப்பட்டார்.

இவர் அசாம் சட்டமன்றத்திற்கு, சர்போக் சட்டமன்றத் தொகுதியிலிருந்து 2011 மற்றும் 2016 ஆண்டுகளில் தேர்ந்தெடுக்கப்பட்டார்.

## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:அசாம் சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
நல்லமுத்து இராமமூர்த்தி

**டி. நல்லமுத்து இராமமூர்த்தி** (*Nallamuthu Ramamurthi*) என்பவர் இந்திய அரசியல்வாதியும், கல்வியாளரும் ஆவார். இவர் இந்திய நாடாளுமன்றத்தின் மேலவையான மாநிலங்களவைக்கு மதராஸ் மாநிலத்திலிருந்து இந்திய தேசிய காங்கிரசு கட்சியினால் உறுப்பினராகத் தேர்ந்தெடுக்கப்பட்டார். இவர் 1946ஆம் ஆண்டு மிஸ் மியர்ஸுக்குப் அடுத்து  சென்னை இராணி மேரி கல்லூரியின் முதல்வராகப் பொறுப்பேற்றவர். இவர்தான் இக்கல்லூரியில் முதல்வராகப் பொறுப்பேற்ற முதல் இந்தியர் ஆவார்.

## வாழ்க்கைக் குறிப்பு
இவர்  முத்துலட்சுமி ரெட்டியின் சகோதரி ஆவார். இவர் சென்னையில் உள்ள மகளிர் பள்ளியில் படித்தார். சென்னை மாநிலக்கல்லூரியில் முதுகலைப்பட்டம் பெற்றார். சிறந்த மேடைப்பேச்சாளரான இவர் தமிழ், ஆங்கிலம், தெலுங்கு, ஜெர்மன், பிரெஞ்சு போன்ற மொழிகளிலும் தேர்ச்சி பெற்றார். பிரித்தானிய அரசாங்கத்தின் பொருளுதவியோடு மேற்படிப்புக்காக இலண்டன் சென்றார். பின்னர் இவர் இராணிமேரி கல்லூரியில் பணிக்கு சேர்ந்தார்.  ராணி மேரி கல்லூரியில் ஐரோப்பிய பெண்களே கல்லூரி முதல்வராக இருந்து வந்த நிலையில். அந்த நடைமுறை மாற்றப்பட்டு முதல் இந்தியப்பெண் முதல்வராக இவர் பொறுப்பேற்றார்.

## இதரப் பணிகள்
• 1926ல் பாரிசில் நடைபெற்ற பிரித்தானிய காமன்வெல்த் நாடுகளின் கூட்டத்தில் கலந்து கொண்டு உரையாற்றினார்.

• இந்திய மகளிர் சங்கத்தின் சென்னை மாநிலத்தின் துணைத்தலைவராகப் பொறுப்பு வகித்துள்ளார்.

• 1932ல் மகளிருக்கு வாக்குரிமை வழங்குதல் தொடர்பாக அமைக்கப்பட்ட லோதியன் குழுவில் பங்கெடுத்துள்ளார்.

• செஞ்சிலுவைச் சங்கத்தின் செயற்குழு உறுப்பினர்.

• வரதட்சணை ஒழிப்புக்காக நியமிக்கப்பட்ட நாடாளுமன்ற துணைக்குழுவின் உறுப்பினர்.

• பன்னாட்டுப் பெண்கள் அமைதி சங்கத்திற்கான துணைத்தலைவர்

## மேற்கோள்கள்
 

பகுப்பு:1972 இறப்புகள்
பகுப்பு:1896 பிறப்புகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
மா சாகுபடி தொழில் நுட்பம்

இந்தியாவில் மாம்பழ வகைகள் பெரும்பாலும் ஒட்டு மூலம் உற்பத்தி செய்யப்படுகின்றன. வேகமாக வளரக்கூடிய இரகத்தை சேர்ந்த ஒரு வருட மாங்கன்றின் மேல் விருப்பப்படும் இரகத்தினை ஒட்டுவது பொதுவான முறையாகும். சிலநேரம், மண்ணுக்கேற்ப உகந்த இரகங்களின் மேல் சிறந்த குணமுடைய மா இரகங்கள் ஒட்டப் படுகின்றன. இந்திய சீன வகை இரகங்கள் சில விதையிலிருந்தும் வளர்க்கப்படுகின்றன. இவை ஒரு விதையில் பல முளை கருக்களைக் (embryo) கொண்டுள்ளன.
## எப்படி பயிரிடுவது?
பெங்களுரா, செந்துரா, மல்கோவா, அல்பொன்சா, காலபாடு, பங்னப்பள்ளி, புட்டி, சீரி, ரூமானி, சேலம் பெங்களுரா பொன்ற இரகங்கள் உள்ளன. தோட்டம் அமைக்கும் போது கன்றுகள் 40 – 50 அடி இடைவெளியில் 90x90x90cm pit (ஏக்கருக்கு சுமார் 100 மரங்கள்) நடப்படுகின்றன. சாதாரணமாக, மாமரத்தோட்டங்களில் கழித்து விடுதல் தேவையற்றது. எனினும், முதல் சில ஆண்டுகள் அடிப்பாகத்தில் 3 அடி உயரம் வரை கிளைகள் வளராமல் கழித்து விடுவது நல்லது. அதன் பிறகு மாமரங்கள் தாமாகவே விரும்பத்தகுந்த நிலைக்கு வளரும்
## பருவம்
ஜுலை முதல் டிசம்பர் வரை.
## மண்
நல்ல வடிகால் வசதி உள்ள செம்மண் ஏற்றது. அமில-கார அளவு 6.5 முதல் 8.5 வரை இருக்கவேண்டும்.
## நிலம் தயாரிதல்
# நிலத்தை 3-4 முறை நன்கு உழ வேண்டும்.
# வரிசைக்கு வரிசை 6 மீட்டரும் செடிக்கு செடி 10 மீட்டரும் இருக்கவெண்டும்.
# அடர் நடவு முறையில் வரிசைக்கு வரிசை 5 மீட்டரும் செடிக்கு செடி 10 மீட்டரும் இருக்க வேண்டும்.
# குழி 3 அடிக்கு 3 அடி இருக்க வேண்டும்.
# மண், மணல் மற்றும் தொழு உரம் 10 கி.கி மூன்றையும் 2 அடி வரை நிரப்பி ஆற விடவேண்டும்
## கன்று
ஒட்டு கட்டிய செடிகளைதான் நடவுக்கு பயன்படுத்த வேண்டும்.
#மேற்கோள்:TNAU,PAIYUR.

பகுப்பு:வேளாண்மை
பகுப்பு:மாம்பழங்கள்
சாம்பல் வெள்ளை ஈ

**சாம்பல் வெள்ளை ஈ** (*Ash whitefly*) என்பது வெள்ளை ஈ சிற்றினம் ஆகும். இது மேற்கு ஐரோவாசியா, இந்தியா, மற்றும் வட ஆப்பிரிக்கா தாயகமாகவும் வட அமெரிக்காவில் அறிமுகப்படுத்தப்பட்ட உயிரினமாகவும் பரவியுள்ளது.  இது மாதுளை, ஆப்பிள் மற்றும் பேரி போன்ற பழ மரங்களைத் தாக்கும் ஒரு பூச்சி சிற்றினம். மேலும் இவை அலங்கார மரங்களையும் தாக்கக்கூடியது. இதனைக் கட்டுப்படுத்த *என்கார்சியா இன்ரான்* என்ற ஒட்டுண்ணி பயன்படுத்தப்படுகிறது.

## சான்றுகள்

பகுப்பு:வேளாண்மை நோய்ப்பூச்சிகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பலக்கரு உயிரணு

கலக் குறுக்குச் சுவர் அற்ற பல கலக்கருக்கள் உள்ள உயிர்க்கலம் **பலக்கரு உயிரணு** *(coenocyte)* எனப்படுகிறது. இதை வழக்கமான உயிர்க்கல குன்றல் பிளவால் உருவாகாத பல கரு இணைவாகும்.

## உடலியல் உதாரணங்கள்
### பாசிகள்
பல்வேறு மற்றும் தொடர்பில்லாத குழுக்களில் உள்ள பாசிகளில் பலகருக்கலங்கள் அமைகின்றன. (எ. கா., சிவப்பு பாசிகள் மற்றும் பச்சைப் பாசிகள்).

### முகிழுயிரிகள்
முகிழுயிரிகளில் டிப்லோமொண்டசு, ஜியார்டியா என இரண்டு கலக்கருக்கள் உள்ளன.

### முதுகென்பிகள்
எலும்புமுகை, இதயம், முகிழ்கருமுளை போன்ற சில உறுப்புகளிலும் பலகரு உயிரணுக்கள் அமைகின்றன.

## மேற்கோள்கள்

## வெளியிணைப்புகள்
* http://www.ige.tohoku.ac.jp/outou/outou-e/ceonocytes-e.html

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:பூஞ்சையின் புற அமைப்பியல் மற்றும் உடற்கூற்றியல்
பகுப்பு:உயிரணு
காமோதினி

**கொமோதினி** (Komotini  , , ) கிழக்கு மாசிதோனியா மற்றும் வடகிழக்கு கிரேக்கத்தின் திரேசு பகுதியில் உள்ள ஒரு நகரமாகும். இது ரோதோப்பின் தலைநகரம். இந்த நகரம் 1973 இல் நிறுவப்பட்ட தெமோக்ரிடசு பல்கலைக்கழகத்தின் தாயகமாகும். கொமோதினியில் கணிசமான அளவு துருக்கிய மொழி பேசும் முஸ்லிம் மக்கள் வசிக்கின்றனர்.

சமவெளியின் வடக்குப் பகுதியில் அதே பெயரில் கட்டப்பட்ட கொமோதினி, வடகிழக்கு கிரேக்கத்தின் முக்கிய நிர்வாக, நிதி மற்றும் கலாச்சார மையங்களில் ஒன்றாகும், மேலும் அப்பகுதியின் முக்கிய விவசாய மையமாக உள்ளது. 

## மக்கள் தொகையியல்
இந்த நகரத்தில் உள்ளூர் கிரேக்கர்கள், அனத்தோலியா மற்றும் கிழக்கு திரேஸில் இருந்து வந்த கிரேக்க அகதிகள், துருக்கியர்கள், போமாக், கிரேக்க மற்றும் உரோமானியர்கள் வம்சாவளியைச் சேர்ந்த முஸ்லிம்கள், ஆர்மீனிய இனப்படுகொலையில் இருந்து தப்பிய அகதிகளின் வழித்தோன்றல்கள் மற்றும் வடகிழக்கு அனதோலியா மற்றும் முன்னாள் சோவியத் ஒன்றியத்தின் (குறிப்பாக சியார்சியா, ஆர்மீனியா, உருசியா மற்றும் கசக்ககஸ்தான் ) பகுதிகளைச் சேர்ந்த கிரேக்கர்கள் உள்ளனர்.

## தற்போதைய கொமோதினி
கொமோதினி, தற்போது, ஒரு செழிப்பான வணிக மற்றும் நிர்வாக மையமாக உள்ளது. இது நகரத்தின் வரலாற்று மையம்  பெரும்பாலான வணிகம் மற்றும் சேவைகளுடன் மையப்படுத்தப்பட்டுள்ளது.
[thumb|ஒரு மைய வீதியின் காட்சி.[படிமம்:Komotini_Center.JPG|thumb|ப்ரிஃபெக்சர் கட்டிடத்துடன் கூடிய கொமோதினியின் மையம்.]]

## சான்றுகள்

பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பகுப்பு:கிரேக்க நகரங்கள்
வள்ளிமதுரை

**வள்ளிமதுரை** (*Vallimadurai*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கீரைப்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  51 கிலோமீட்டர் தொலைவிலும், அரூரில் இருந்து 11 கிலோ மீட்டர் தொலைவிலும், மாநில தலைநகரான சென்னையிலிருந்து 260 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°58'04.3"N 78°32'00.0"E ஆகும். 

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 352 குடும்பங்களும் 1371  மக்களும் வசிக்கின்றனர். இதில் 697 ஆண்களும்  674 பெண்களும் அடங்குவர். கிராமத்தின் மொத்த கல்வியறிவு பெற்றவர்கள் விகிதம் 47.4 %  ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பக்கவாட்டில் நகரும் பாம்புகள்

**பக்கவாட்டில் நகரும் பாம்பு**  (*sidewinder*, *horned rattlesnake*, *sidewinder rattlesnake*) தென்மேற்கு அமெரிக்கா, தென் கலிபோர்னியா மற்றும் வடமேற்கு மெக்சிகோவின் பாலைவனப் பகுதிகளில் காணப்படும் குழி விரியன் இனத்தைச் சேர்ந்தது. இதர குழிவிரியன்களைப் போல இதுவும் விஷமுள்ளது. இதன் மூன்று உள்ளினங்கள் 
கண்டறியப்பட்டுள்ளன. இவை பக்கவாட்டில் நகரும் போது மணலில் இவற்றின் உடல் பதிவுகள் கோலம் போட்டது போலிருக்கும். ஒரு பதிவிலிருந்து அடுத்த பதிவிற்கு செல்கையில் அதன் உடலில் இரு மிக சிறிய பகுதிகள் மட்டும் புள்ளியாக தரையைத் தொடுகிறது.

இதன் சிறிய இனத்தில் முதிர்ச்சியடைந்தவை  நீளமுடையவை. முதிர்வடைந்த பெரும்பான்மையானவை  நீளமுடையவை. 
இப்பாம்புகள் மணிக்கு 4 கிலோ மீட்டர் வேகத்தில் செல்லக்கூடியவை. இப்பாம்பினத்தில் ஆண் பாம்புகளை விட பெண் பாம்புகளே அளவில் பெரிதாக இருக்கும். பாலைவனத்தில் மட்டுமில்லாது வழவழப்பான பரப்புகளிலிலும் விரைவாக செல்லும். இப்பாம்புகளை கொம்புள்ள சங்கிலி கருப்பன் என்றும் கூறுவர். ஏனெனில் இப்பாம்புகளின் கண்களுக்கு மேல் உள்ள செதில்கள் பார்க்க கொம்புகள் போல் இருக்கும். இவை பழுப்பு நிற உடலையும் அதன் மேல் சாம்பல் அல்லது கரும்பழுப்பு நிற பட்டைகளையும் உடையவை.

இவற்றின் உணவு பல்லிகள், சிறிய அளவு கொறித்துண்ணிகள், கங்காரு எலிகள், சிறிய பறவைகள் போன்றவையாகும். இப்பாம்புகள் பொதுவாக இரவிலே இறை தேட கூடியவை. பகல் நேரங்களில் மணலுக்கடியில் புதைந்து கொள்கின்றன. இவை சுமார் 1.5 முதல் 2 அடி நீளம் இருக்கும். இவை மிகவும் விசத்தன்மை வாய்ந்த பாம்பினங்களாகும்.

## மேற்கோள்கள்

## உசாத்துணை
* உயிரின விசித்திரங்கள், இரா. இந்து, அநுராகம் வெளியீடு, 1999

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:நச்சுப் பாம்புகள்
கருத்தம்பட்டி

**கருத்தம்பட்டி** (*Kuruthampatty*) இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் கொங்கவேம்பு ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இந்த ஊரானது மாவட்டத் தலைநகரான தருமபுரியிலிருந்து 50 கிலோமீட்டர் தொலைவிலும், அரூரிலிருந்து 12 கிலோமீட்டர் தொலைவிலும் அமைந்துள்ளது.

## மக்கள் வகைப்பாடு
இவ்வூரில் 143 குடும்பங்களும் 594 மக்களும் வசிக்கின்றனர். இதில் 298 ஆண்களும் 296 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
காஞ்சிபுரம் முத்தீசுவரர் கோயில்

**காஞ்சிபுரம் முத்தீசுவரர் கோயில் (கருடேசம்)** என்று அறியப்படும் இது, காஞ்சிபுரத்திலுள்ள சிவன் கோயில்களில்  ஒன்றாகும். மேலும் சிவனடியாரைப்போல் வந்த இறைவனின் ஆடையை திருக்குறிப்புத் தொண்டர் துவைத்தளித்த திருக்குளம், கோயிலின் அகத்திலுள்ள இக்கோயில் பற்றிய குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

## இறைவர், வழிபட்டோர்
* இறைவர்: முத்தீஸ்வரர்.
* வழிபட்டோர்: கருடன், திருக்குறிப்புத் தொண்ட நாயனார்.

## தல வரலாறு
கருடன் இவ்விறைவனை வழிபட்டு, தன்னை வருத்திய சத்துருவின் புதல்வர்களாகிய பாம்புகளை அழிக்கும் வரத்தைப் பெற்றதாக சொல்லப்படுகிறது.

* கருடன் வழிபட்ட கருடேசுவரர் எனும் தனி சந்நிதி இக்கோயில் உட்புறத்தில் உள்ளது.
* கருடன் வழிபட்டமையால் இக்கோயில் **கருடேசம்** எனவும் வழங்கப்படுகிறது. 
* திருக்குறிப்புத் தொண்டர் முத்திபேறடைந்த பெரும்பதியாகவும் குறிப்பிடப்படுகிறது.

## தல விளக்கம்
முத்தீச தல விளக்கம்  என்பது, காசிப முனிவரின் மனைவியாகிய கத்துரு, சுபருணை ஆகியோர் தத்தம் அழகைப் பாராட்ட நடுநின்ற கணவர் கத்துரு அழகின் மிக்கவள் என்றமையின், தோற்ற சுபருணை, தங்களுள் ஒட்டியவாறு சிறையிடைப் பட்டனள். தேவ அமுதம் கொடுப்பின் விடுதலை பெறுவை என்ற கத்துருவின் விருப்பத்தை நிறைவு செய்யச்சுபருணை காஞ்சியில் முத்தீசரை வணங்கி வரம்பெற்றுக் காசிப முனிவர் அருளால் கருடனை ஈன்று வளர்த்து அவனுக்குக் குறையைக் கூறினள். கருடன் தேவலோகம் சென்று இந்திரனைப் புறங்காணச் செய்து அமுதத்தைக் கைப்பற்றி வருங்கால் தடுத்த திருமாலொடு இருபத்தொரு நாள் நிகழ்ந்த கடும்போரில் வெற்றி தோல்வி கண்டிலன்.

திருமால் வியந்து ‘வேண்டுவகேள் தருதும்’ என்றனர். கருடன் கேட்டு, ‘நினக்கு யாது வேண்டும் அதனை என்பாற் பெறுக’ எனத் திருமாலை நோக்கிக் கூறினன். ‘எனக்கு வாகனமாம் வரத்தைத் தருக’ என்ற திருமாலுக்கு வருந்தியும் சொல் தவறாது ‘அவ்வாறாகுக’ என்று பின் இசைவு பெற்றுச் சென்று, அமுதத்தைக் கத்துருவிற்குக் கொடுத்துத் தாயைச் சிறைவீடு செய்தனன் கருடன். கருடன் தனது தாய் அருச்சித்த முத்தீசரை வணங்கிக் கத்துருவின் புதல்வர்களாகிய பாம்புகளைக் கொல்லும் வரத்தைப் பெற்றனன். ஏகாலியர் குலத்திற் பிறந்த திருக்குறிப்புத் தொண்ட நாயனாரும் முத்திபெற்றனர். கருடன் வழிபட்ட கருடேசர், முத்தீசர்க்கும் பின்புறம் கோயில் கொண்டுள்ளனர். இக்கோயில் காந்திரோடில் உள்ளது.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் நடுப்பகுதியில்  அடிசன் பேட்டை காந்தி சாலையில் இக்கோயில் அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து செங்கல்பட்டு செல்லும் பிரதான சாலையின் 2-வது கிலோமீட்டர் தொலைவில் இத்தலமுள்ளது.

## இவற்றையும் காண்க
* காஞ்சிபுரம் முத்தீசுவரர் கோயில் (முத்தீசம்) (கம்மாளத் தெரு)
* காஞ்சிபுரம் உற்றுக்கேட்ட முத்தீசர் கோயில் (திருமேற்றளித் தெரு)

## மேற்கோள்கள்

## வெளி இணைப்புகள்
* முத்தீசுவரர்-(கருடேசம்) கோயில் படிமம்
* தினமலர்-காஞ்சி மாவட்டக் கோயில்கள்.
* காஞ்சிபுரம் கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாட்டில் உள்ள சிவன் கோயில்கள்
கிளைரிசிடியா

**கிளைரிசிடியா** *(glyricidia septum)*ஒரு பசுந்தழை உரமாகும். நவீன வேளாண்மையில் கிளைரிசிடியா என்ற லெகும் குடும்ப தாவரம் அதிக அளவு (நைட்ரஜன்) தன்னுள்ளே கொண்டுள்ளது.  இது கிளைரிசிடியா பேரினத்தின் வகைமைத் தாவர இனமாகும் peerinaththil adangkumஇது பொதுவாக தமிழகத்தில் புன்செய் நிலங்கள் மற்றும் வேலி ஓரங்களில் காணப்படும். இதில் 2.2 - 2.7 % தழைச்சத்து நிறைந்துள்ளது.

இதை நெற்பயிருக்கு அடி உரமாக நடவுக்கு முன் சேற்றில் இட்டுப் புதைப்பதால் பயிருக்கு கூடுதல் தழைச்சத்து கிடைக்கிறது.

## மேலும் காண்க
சீமைக் கிளுவை

## மேற்கோள்கள்

பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தகவற்பெட்டி தேவைப்படும் தாவரவியல் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
கொங்கவேம்பு

**கொங்கவேம்பு** (*Kangavembu*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கொங்கவேம்பு ஊராட்சிக்கு உட்பட்டது.

## அமைவிடம்
இந்தக் கிராமம் மாவட்ட தலைமையகமான தர்மபுரியில் இருந்து 51 கிலோமீட்டர் தொலைவிலும், அரூரில் இருந்து 11 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'16.8"N 78°30'58.4"E ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 196 குடும்பங்களும் 755 மக்களும் வசிக்கின்றனர். இதில் 382 ஆண்களும் 373 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
நடுவண் கல்வியியல் தொழில்நுட்ப நிறுவனம்

**நடுவண் கல்வியியல் தொழில்நுட்ப நிறுவனம்** (Central Institute of Educational Technology , சுருக்கமாக சிஐஇடி)  என்பது ஒரு தன்னாட்சி அமைப்பாகும், இது பள்ளி அளவில் கல்வியின் தரத்தை விரிவுபடுத்துவதற்கும் மேம்படுத்துவதற்கும் வெகுஜன ஊடக தொழில்நுட்பத்தைப் பயன்படுத்துவதை ஊக்குவிப்பதற்காகவும் தேசிய கல்வி ஆராய்ச்சி மற்றும் பயிற்சி குழுவின் (NCERT) கீழ் ஒரு வழிகாட்டும் முகமையாக உருவாக்கப்பட்டது.இந்த நிறுவனம் இந்திய அரசின் கல்வி அமைச்சகத்தால் நிதியளிக்கப்படுகிறது. 

## அமைவிடம்
நடுவன் கல்வி தொழில்நுட்ப நிறுவனம் (CIET) 1984 இல் இந்திய அரசின் மனிதவள மேம்பாட்டு அமைச்சகத்தால், தேசிய கல்வி ஆராய்ச்சி மற்றும் பயிற்சி குழுவின்(NCERT) கீழ் நிறுவப்பட்டது.  இந்த நிறுவனம் இந்தியாவின் தலைநகரான புது டெல்லியில்  தேசிய கல்வி ஆராய்ச்சி மற்றும் பயிற்சிக் குழு, NIE வளாகத்தில்அமைந்துள்ளது.

## மாநில கல்வி தொழில்நுட்ப நிறுவனங்கள் (SIET)
இதன் வழிகாட்டுதலின் கீழ் மாநில அரசுகளுடன் ஒருங்கிணைந்து செயல்படும் ஆறு மாநிலங்களில் மாநில தொழில்நுட்ப நிறுவனங்களை CIET அமைத்துள்ளது. அவை பின்வருமாறு,

* திருவனந்தபுரம், கேரளா  
* ஐதராபாத்து 
* குசராத் 
* புனே 
* ஒடிசா (நிதிப் பயன்பாடு தொடர்பான சிக்கல்களால் மூடப்படும் நிலையில் உள்ளது) 
* லக்னோ 

## மேற்கோள்கள்


## மேலும் வாசிக்க

## வெளியிணைப்புகள்

* NCERT தளத்தில் தகவல்
* விக்கிமேபியாவில்
* பல்கலைக்கழக கோப்பகத்தில்
* மனிதவள மேம்பாட்டு அமைச்சகத்தின் தளத்தில்
* WiEducator இல்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியக் கல்வி அமைச்சகம்
பகுப்பு:இந்தியாவில் கல்வி
சக்கிலிப்பட்டி

**சக்கிலிப்பட்டி**(*Cakkilipaṭṭi*) என்பது இந்தியாவின் தமிழ்நாடு மாநிலத்திலுள்ள தர்மபுரி மாவட்டம், அரூர் வட்டம் கொங்கவேம்பு ஊராட்சிக்கு உட்பட்ட ஒரு சிற்றூர் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 52 கிலோமீட்டர் தொலைவிலும், அரூரில் இருந்து 14 கிலோமீட்டர் தொலைவிலும் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'32.4"N 78°30'40.4"E ஆகும். 

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 570 வீடுகளும் 2244 மக்களும் வாழ்கின்றனா். இதில் 1135 ஆண்களும், 1109 பெண்களும் அடங்குவர். கல்வியறிவு பெற்றவர்கள் விகிதம் 59.27% ஆகும். இது தமிழ்நாட்டின் சராசரி எழுத்தறிவு விகிதமான 80.09%ஐ விடக்குறைவு.

## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தர்மபுரி மாவட்டத்திலுள்ள கிராமங்கள்
இராபர்ட் ஹார்டிங் விட்டேகர்

**இராபர்ட் ஹார்டிங் விட்டேகர்** (Robet Harding Whittaker) அமெரிக்காவைச் சேர்ந்த தாவர சூழ்நிலையியல் அறிஞர். இவர் அமெரிக்காவின் கான்சாஸ் பகுதியில் விசிட்டா என்ற இடத்தில் 1920 ஆம் ஆண்டு திசம்பர் 27 ஆம் நாள் பிறந்தார்.

## கல்வி
இவர் தனது இளங்கலைப் பட்டத்தினை கன்சாஸில் டோபிக்கா என்னும் இடத்தில் வாஸ்பர்ன் முனிசிபல் கல்லூரியில் (தற்போது வாஸ்பர்ன் பல்கலைக்கழகம்) பயின்றார். அதன் பின்னர் இலினாஸ் பல்கலைக்கழகத்தில் இராணுவத்துறையில் முனைவர் பட்டம் பெற்றார்.
   
## பணி
இவர் வாசிங்டன் மாநிலக் கல்லூரியில் தனது கற்பித்தல் மற்றும் ஆராய்ச்சியினை மேற்கொண்டார். அதனைத் தொடர்ந்து புரோங்களின் கல்லூரி, கலிபோர்னியா பல்கலைக்கழகம், கார்னல் பல்கலைக்கழகம் ஆகியவற்றில் பணிபுரிந்தார்.

## சாதனை
இவர் 1969 ஆம் ஆண்டு உலகில் வாழும் உயிரினங்களை மொனிரா, புரோட்டிஸ்டா, பூஞ்சை, தாவர உலகம், விலங்கு உலகம் என ஐந்து வகையாக வகைப்படுத்தினார். எனவே இவர் வகைப்பாட்டியலின் தந்தை எனப் பெயர் பெற்றார்.

## இறப்பு
1980 ஆம் ஆண்டு அக்டோபர் 20 ஆம் நாளில் தனது 59 ஆவது வயதில் நியூயார்க் அருகில் உள்ள இச்சாக என்னும் இடத்தில் காலமானார்.

## மேற்கோள்கள்

பகுப்பு:அமெரிக்க சூழலியலாளர்கள்
பகுப்பு:1920 பிறப்புகள்
பகுப்பு:1980 இறப்புகள்
பகுப்பு:புற்றுநோயால் இறந்தவர்கள்
பகுப்பு:அமெரிக்கத் தாவரவியலாளர்கள்
போயதியஸ்

யூக்ளிடின் வடிவியல் கோட்பாடுகளிலிருந்து சிலவற்றை எடுத்து, போயதியஸ் ஒரு புத்தகமாக வெளியிட்டார். இவருடைய இயற்கணிதமும் நிக்கோமாக்கஸின் இயற்கணித சாதனைகளிலிருந்து எடுக்கப்பட்டவை. போயதியஸ் கிரேக்கர்களின் தருக்கம் முறைகளில் மிகவும் ஆர்வம் கொண்டிருந்ததாகத் தெரிகிறது. இவரை சில அரசியல் காரணங்களுக்காக சிறையில் அடைத்துக் கொன்றனர்.
## மேற்கோள்கள்

பகுப்பு:கணிதவியலாளர்கள்
கதம்ப உரு

உயிரினங்களின் உறுப்புகளில் உள்ள சில பகுதிகள் திடீரென்று சில மாற்றம் பெரும். இதற்கு உடல்சடுதி மாற்றம் என்று பெயர். இதன் விளைவாக ஒரு சிறிய பகுதி ஏனைய பகுதியை விட மாறுபட்டு காணப்படும் நிலையே **கதம்ப உரு** ( chimera) எனப் படும். இது பகுதிக் கதம்ப உரு, மிகை கதம்ப உரு, விளிம்பு வட்டக் கதம்ப உரு, குரோமோசோம் கதம்ப உரு என நான்கு வகைப்படும்.

### பகுதிக் கதம்ப உரு
ஓர் உறுப்பில் மரபியலால் மாறுபட்ட திசுக்கள் காணப்படுகின்றன. நெல்லின் சில பூ வகைகளில் இளஞ்சிவப்பு உமியும், பச்சை நிற உமியும் உள்ளன. இவற்றை கலப்புச் செய்து பார்த்த போது ஒரே மஞ்சரியில் சில பூக்கள் இளஞ் சிவப்பு நிறமாகவும், வேறு சில பச்சை ஆகவும் இருந்தன.நெல், சோளம்,கம்பு ஆகியவற்றின் தண்டு, இலைகளில் பச்சை, வெள்ளை ஆகிய பகுதிகளில் கதம்ப உருக்களைக் காணலாம். கண்டங்கத்திரி, மணத்தக்காளி ஆகியவற்றை கலந்த போது அவற்றின் ஒரு பகுதி கண்டங்கத்திரி போலவும் மற்றொரு பகுதி மணத்தக்காளி போலவும் இருந்தது.

பகுப்பு:மரபியல்
நம்பாலக்கோட்டை சிவன் கோவில்

**நம்பாலக்கோட்டை சிவன் கோவில்** என்பது நீலகிரி மாவட்டத்தில் உள்ள கூடலூர் வட்டத்தில் நம்பாலக்கோட்டை ஊரில் அமைந்துள்ள சிவன் கோயிலாகும்.  நம்பாலக்கோட்டை வேட்டைக்கொரு மகன் கோயில் எனவும் இக்கோயில் அழைக்கப்படுகிறது. மூலவர் பெட்டராயசுவாமி அல்லது வேட்டைக்காரன் என்று அழைக்கப்படுகிறார். நிலம்பூர் கோவிலக ஐமீன் பரம்பரையினரால் இக்கோவில் கட்டப்பட்டது. மண்டாடன் செட்டி சமூக மக்களின் வழிபாட்டுத் தலமாக இக்கோவில் விளங்கி வருகின்றது.  நீலகிரி மாவட்டம் கூடலூரிலிருந்து மைசூர் செல்லும் சாலையில் இடதுபுறம் திரும்பினால் இந்த கோவிலை சென்றடையலாம்.

## மேற்கோள்கள்

பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
பகுப்பு:நீலகிரி மாவட்டத்திலுள்ள சிவன் கோயில்கள்
மேப்கிங் சிறுவர் படை

**மேப்கிங் சிறுவர் படை** (Mafeking Cadet Corps) என்பது 1899-1900 ஆம் ஆண்டுகளில் தென் ஆப்பிரிக்காவில் நடைபெற்ற இரண்டாம் போயர் போரின் போது மேப்கிங் நகரம் முற்றுகையிடப்படுவதற்கு 217 நாள்களுக்கு முன் லார்ட் எட்வர்ட் செசில் (Lord Edward Cecil) என்பவரால் அமைக்கப்பட்ட சிறுவர் படை ஆகும். பிரித்தானிய முதன்மை அமைச்சரின் மகனான செசில் ஊழியர்களுக்கான அதிகாரியாகவும் கோட்டை காவற்படையின் துணை கமாண்டராகவும் இருந்தார். அவர்களின் படை தன் ஆர்வமுடைய போரில் பங்கு கொள்ள போதிய வயது இல்லாத வெள்ளை இன சிறுவர்களை கொண்டதாக இருந்தது. அவர்கள் போர் படை வீரர்களுக்கு உதவியாகவும் தகவல்களை கொண்டு செல்பவர்களாகவும், மருத்துவமனையில் உதவி புரிபவர்களாகவும் இருந்தனர். இதனால் போர் வீரர்களின் ராணுவ வேலை எளிதானது.

சிறுவர் படையினர் காக்கி நிறச் சீருடையும் அகன்ற தொப்பியும் அணிந்திருந்தனர். ஸ்காட்லாந்து மேட்டு நிலத்தவரின் தொப்பி வகையை போன்று அது ஒரு புறம் மேல் தூக்கியவாறு அமைந்திருந்தது. நகர மக்கள் சிறுவர்களின் சீருடை அழகை பற்றி அடிக்கடி பேசிக்கொண்டனர். 13 வயது சார்ஜன்ட் மேஜர் வார்னர் குட் இயர் என்பவன் படை தலைவனாக இருந்தான்.

மேப்கிங் சிறுவர் படையே பின்னாளில் சாரணர் படை (boy scouts) துவங்க ஊக்கமாக இருந்தது.

## படையின் பணிகள்
செய்திகளை நகரத்திற்குள்ளும் கோட்டைக்கு வெளியே கொண்டு செல்வதும் அவர்களின் பணிகளுள் ஒன்றாக இருந்தது. சில சமயம் திறந்த வெளியில் பல மைல் தொலைவு செல்ல வேண்டி இருந்தது. துவக்கத்தில் அவர்கள் கழுதைகளை பயன்படுத்தினர். ஆனால் கோட்டை முற்றுகைக்கு பின் உணவு பற்றாக்குறையானது. எனவே கழுதைகள் உணவானது. அதன் பிறகு அவர்கள் மிதிவண்டிகளை பயன்படுத்தினர்.

கண்காணிப்பது அவர்களின் மற்றொறு முக்கிய பணியாயிருந்தது. முக்கியமாக போயர் படை நகரத்தின் எப்பகுதிகளில் எல்லாம் தாக்கத் தயாராக இருக்கிறது என்பதை எச்சரித்தனர்.

நகரத்தில் 'மேப்கிங் புளு' என்ற ஸ்டாம்ப் அஞ்சல் தொடர்பில் பயன்படுத்தப்பட்டது. அவற்றுள் ஒன்று படைத் தலைவன் 'வார்னர் குட் இயர்' மிதிவண்டியில் http://www.scouting.org.za/seeds/stamp.html அமர்ந்திருக்கும் படத்தை கொண்டு இருந்தது.

பிரித்தானிய பேரரசில் அப்போது மற்ற ஸ்டாம்ப்களுக்கு மத்தியில் இது வழக்கத்திற்கு மாறாக இருந்தது.

'ஃப்ரான்கி ப்ரவுன்' (Frankie Brown) என்ற 9 வயது சிறுவன் கோட்டை முற்றுகையின் போது கொல்லப் பட்டான். அவன் ஒரு படை வீரனாக இல்லாமல் இருந்தாலும் படை வீரனாக இறந்ததாகவே கருதப்பட்டான். படை வீரனாகும் குறைந்தபட்ச வயது 11 ஆக இருந்தது.

போர் முடிவின் போது தென் ஆப்பிரிக்க அரசியின் விருதினை மேப்கிங் நகரத்தை பாதுகாத்ததற்காக 24 சிறுவர் படை வீரர்களுக்கு வழங்கப்பட்டது.

## சாரணர்படைக்கான ஊக்கம்
மேப்கிங் முற்றுகையின் போது பிரித்தானிய கமாண்டராக இருந்தவர் ராபர்ட் பேடன் பவுல். சிறுவர் படையினால் ஈர்க்கப்பட்ட அவர், 1908 ஆம் ஆண்டு அவர்களை பற்றி 'ஸ்கவுடிங் பார் பாய்ஸ்' (Scouting for Boys) என்ற தன் புத்தகத்தில் எழுதினார். படையிலிருந்த சிறுவன் ஒருவனுடனான் உரையாடலை அவர் பின்வருமாறு எழுதினார். ' நான் அவர்களில் ஒருவனிடம் சொன்னேன், எதிரிகள் சுடும் போது நீ வந்தால், பறந்துவரும் குண்டுகளினால் நீ தாக்கப் படக் கூடும் என்று. அதற்கு அவன், என்னால் மிதி வண்டியை வேகமாக செலுத்த முடியும் ஐயா, குண்டுகளால் என்னை தொட முடியாது என்று பதிலளித்தான்.

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:சாரணியம்
பா. ஆனந்தகுமார்

**பா. ஆனந்தகுமார்** காந்திகிராம கிராமிய நிகர்நிலைப் பல்கலைக்கழகத்தில் தமிழ்ப் பேராசிரியரும், தமிழறிஞரும், மொழிபெயர்ப்பாளரும் ஒப்பிலக்கிய அறிஞரும் ஆவார்.

## வாழ்க்கைக் குறிப்பு
பா. ஆனந்தகுமார் மதுரை மாவட்டத்தில் அ.பாதமுத்து, சந்தோசம் ஆகியோருக்குப் பிறந்தார். மதுரை அமெரிக்கன் கல்லூரியில் இளங்கலைப் பட்டமும் மதுரை காமராசர் பல்கலைக்கழகத் தமிழ்த்துறையில் முதுகலைப் பட்டமும் முனைவர் பட்டமும் பெற்றர்.

## இவரது ஆய்வுகள் மற்றும் எழுதிய நூல்கள்
இவரது முனைவர்பட்ட ஆய்வு "பாரதியார், குமரனாசான், குரஜாடா அப்பாராவு கவிதைகளில் புனைவியல்" என்பதாகும். பேராசிரியர் தி. சு. நடராசனிடம் முனைவர்பட்ட ஆய்வினை மேற்கொண்டவர். தொடர்ந்து, ஆய்வுக்  கட்டுரைகளையும், மொழிபெயர்ப்பு நூல்களையும் எழுதி வருகிறார். 
* தெலுங்கு இலக்கிய வரலாறு
* பாரதியார் ஆசான் அப்பாராவு கவிதைகளில் புனைவியல்
*குஞ்ஞுண்ணி கவிதைகள் (மலையாள மொழிபெயர்ப்பு நூல்)
*இலக்கியமும் பண்பாட்டு மரபுகளும்
*இந்திய ஒப்பிலக்கியம் சுசன் பாசுனெட்டை முன்வைத்து
*இயந்திரம் (மலையாள நாவல் மொழிபெயர்ப்பு)
*தமிழ் ஆராய்ச்சி வரலாற்றில் மார்க்சியப் பேரொளி கா. சிவத்தம்பி
*புலம்பெயர்ந்தோர் இலக்கியம் பனுவல்களும் மதிப்பீடுகளும்
*தமிழ்ச் செவ்விலக்கியங்கள் மீள் வாசிப்பு 
*தனிநாயக அடிகளாரின் ஒப்பிலக்கியச் சிந்தனைகள்
*கடற்கரையில் (சிறுகதைத் தொகுப்பு - மலையாள மொழிபெயர்ப்பு)
*பாரதியும் இந்தியக் கவிஞர்களும்

## விருதுகள்
* ' இயந்திரம்' எனும் இவரது மலையாள மொழிபெயர்ப்புப் புதின நூலுக்கு சாகித்திய அகாதமி விருது பெற்றுள்ளார்.

## உசாத்துணைகள்
*'மொழி,பண்பாட்டு தனித்துவங்களை திட்டமிட்டு குலைக்கும் செயற்பாடே 'காவி அரசியல்', எஸ்.பி.எஸ் வானொலி, 13 நவம்பர் 2019

பகுப்பு:தமிழ்நாட்டுத் தமிழறிஞர்கள்
பகுப்பு:இந்திய மொழிபெயர்ப்பாளர்கள்
பகுப்பு:மலையாளம்-தமிழ் மொழிபெயர்ப்பாளர்கள்
இரங்க மலை

**இரங்க மலை** (Ranga Malai) இந்தியாவின் தமிழ்நாடு மாநிலம், திண்டுக்கல் மாவட்டம், வேடசந்தூர் வட்டம், கரூர் தேசிய நெடுஞசாலையில் அமைந்துள்ள ஒரு கூம்பு வடிவமான மலை ஆகும். அரவக்குறிச்சியிலிருந்து திண்டுக்கல் செல்லும் பாதையில் சுமார் 15 கிலோமீட்டர் தொலைவில் இம்மலை அமைந்துள்ளது. இரங்க மலை சுமார் 3500 அடி உயரம் கொண்டதாகவும், இம்மலையில் மல்லீசுவரர் கோவில் என்று அழைக்கப்படும் சிவன் கோவில் ஒன்றும்  அமைந்துள்ளது. அளவில் சிறியதான இக்கோவிலுக்கு அர்ச்சகர்கள் ஒவ்வொரு நாளும் காலையில் மலை மேல் ஏறி மாலை வரை இருந்து திருப்பணிகளை முடித்து விட்டு இறங்கி வருகின்றனர். மலையின் உச்சியில் விளக்கு கம்பம் உள்ளது. செங்குத்தான இம்மலைக்கு முறையான படிக்கட்டுக்கள் அமைக்கப்படவில்லை என்பதால் மலை ஏறுவது சற்று கடினமாகும். நாள்தோறும் நூற்றுக்கணக்கான மக்கள் மலைக்குச் சென்று  மல்லீசுவரரை வழிப்பட்டு  வருகின்றனர். மலையில் நல்ல மூலிகைகள் இருப்பதால் இங்கு தங்கினால் நோய்கள் நீங்கும் என நம்புகின்றனர். பழமையான இக்கோவில் பாண்டியர் காலத்தைச் சேர்ந்ததாகும்.

## மேற்கோள்கள்


பகுப்பு:திண்டுக்கல் மாவட்டத்திலுள்ள மலைகள்
புனித சூசையப்பர் மேல்நிலைப் பள்ளி, செங்கல்பட்டு

**செங்கல்பட்டு புனித சூசையப்பர் மேல்நிலைப் பள்ளி** (*St. Joseph's Higher Secondary School, Chengalpattu*) இந்தியாவின் தமிழ்நாடு மாநிலம் செங்கல்பட்டு நகரத்தில் அமைந்துள்ளது. 

1966 ஆம் ஆண்டு புனித கேப்ரியல் மாண்ட்ஃபோர்டு சகோதரர்களால் செங்கல்பட்டு புனித சூசையப்பர் மேல்நிலைப் பள்ளி தொடங்கப்பட்டது. "கடவுள் எங்கள் நம்பிக்கை" என்ற பொன்மொழியைக் கொண்டு இயங்குகிறது. திருச்சியின் புனித கேப்ரியல் மாண்ட்ஃபோர்டு சகோதரர்கள் மாகாணத்தின் கீழ் ஒரு நிறுவனமாக இப்பள்ளி செயல்படுகிறது.
## வரலாறு
1800 ஆம் ஆண்டுகளின் பிற்பகுதியில், உள்ளூர்வாசிகளின் குழுவொன்று உள்ளூர் உயர்நிலைப் பள்ளியாக இப்பள்ளியைத் தொடங்கியது. 1931 ஆம் ஆண்டு இப்பள்ளி புனித சூசையப்பர் உயர்நிலைப் பள்ளியாக தரம் உயர்ந்தது. கத்தோலிக்க பிதாக்களால் பள்ளியின் நிர்வாகம் 1966 வரை தொடர்ந்தது. மேத்யூ வடசேரி கடைசியாக தலைமை ஆசிரியராக இருந்தார். 1966 ஆம் ஆண்டில் பள்ளி  புனித கேப்ரியல் மாண்ட்ஃபோர்டு சகோதரர்களால்  கைப்பற்றப்பட்டது. 
## பாடத்திட்ட இணை செயல்பாடுகள்
*உடற்கல்வி
*விளையாட்டு 
*எழுத்தறிவு மற்றும் விவாத சங்கம்
*சாரணர் இயக்கம்
*சமூக சேவை 
*கல்வி சுற்றுலா
*கணிதக் கழகம்
*தடகள மன்றம்
*தேசிய மாணவர் படை
*நுண்கலை சங்கம்
*கால்பந்து
*கைப்பந்து
*கூடைப்பந்து
## மேற்கோள்கள்

## புற இணைப்பு

* Department of school education, Government of Tamil nadu

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:செங்கல்பட்டு மாவட்டத்தில் கல்வி
நெல் துங்ரோ

**துங்ரோ நோய்** என்பது இளம் பயிர்களைத் தாக்கி அதிகளவில் மகசூல் இழப்பை ஏற்படுத்தும் ஒரு நச்சுயிரி நோயாகும். நெல் துங்ரோ பெஸ்லிஃபாம் வைரஸ் மற்றும் நெல் துங்ரோ ஸ்பெரிகல் வைரஸ் போன்ற நுண்ணுயிரிகளால் ஏற்படும் இந்நோய்  எல்லாப் பருவங்களிலும் (நாற்றங்கால் முதல் அறுவடை வரை)  நெற்பயிர்களைத் தாக்கும். *துங்ரோ* என்பது பிலிப்பினோ பேச்சுவழக்கில் 'வளர்ச்சி சீரழிவு' என்று பொருள்படும்.மேலும் இந்த வைரஸ் முதன்முதலில் பிலிப்பைன்ஸில் 1975 ஆம் ஆண்டில் கண்டறியப்பட்டது. 

## அறிகுறிகள்
தாக்கப்பட்ட இலைகள் முதலில் மஞ்சளாகவும் பின்பு ஆரஞ்சு கலந்த மஞ்சள் அல்லது துரு போன்ற பழுப்பு கலந்த மஞ்சள் நிறமாகக் காணப்படும். செடிகளின் வளர்ச்சி குன்றி நுனி இலைகள் வெளிப்பக்கமாக சுருண்டு காணப்படும். குருத்து இலைகளில் தேமல் போன்ற வெளிறிய திட்டுகள் தென்படும். மேலும் இது நெற்பயிரின் அனைத்து வளர்ச்சி நிலைகளையும் தாக்கக் கூடியதாகும். 

## பரவும் விதம்
பச்சைத் தத்துப் பூச்சிகள் (நெஃபோடெட்டிக்ஸ் வைரசென்ஸ்) நெற்பயிரின் இலைகளின் சாறினை உறிஞ்சும் போது அவற்றின் குழலுக்குள் உள்ள நச்சுயிரி செடியினுள் செலுத்தப்பட்டு இந்நோய் ஏற்படும்.  நெற்பயிர் துங்ரோ உருளை வடிவ நச்சுயிரானது  100-300 மிமீ நீளமும், 30-35 மிமீ அகலமும் கொண்டது. இந்த நச்சுயிரியானது இரு உட்கரு அமிலமாக 8.3 கிலோ பைட்ஸ் (8.3 kb) அளவு கொண்டது. நெற்பயிர் துங்ரோ கோள வடிவ நச்சுயிரி சீரான வடிவமுடையது. அதன் குறுக்களவு 30 நானோ மீட்டர் ஆகும். இந்த நச்சுயிரி பலகற்றை ஒரு புரியிழையுடைய உட்கரு அமிலமாக 12 கிலோ பைட்ஸ் அளவைக் கொண்டுள்ளது.

## மேற்கோள்கள்

பகுப்பு:தீ நுண்மங்களால் ஏற்படும் நோய்கள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
மேய்ச்சற்காடு

**மேய்ச்சற்காடு** (Silvopasture) என்பது வனவியலின் முக்கிய அங்கமாகும்

வீட்டு விலங்குகளின் உணவுத் தேவைக்காக காடுகள் மற்றும் புல்வெளிகள் வளர்க்கப்படுவதற்கு மேய்ச்சற்காடு என்று பெயர். இதனால் வளர்க்கப்படும் மரங்கள் மற்றும் விலங்குகள் நீண்ட கால வருமானத்திற்கு வழிவகை செய்கிறது. மேய்ச்சல் காடுகள் மூலமாக விலங்குகளும், விலங்குகள் மூலமாக காடுகளும் பயனடைகின்றன.

### பயன்கள்
# மண் அரிமானத்தை தடுக்கிறது
# கால்நடைகளுக்கு நிழல் தருகிறது
# சில மரங்கள் கால்நடைகளுக்கு தீவனமாகப் பயன்படுகிறது.
# சில மரங்கள் வீட்டு உபயோகப் பொருட்கள் தயாரிக்கப் பயன்படுகிறது.

## சான்றுகள்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:நில மேலாண்மை
கதித்தமலை

திருப்பூர் மாவட்டம், ஊத்துக்குளி வட்டத்திற்கு உட்பட்ட, ஊத்துக்குளியில் புகழ் பெற்ற **கதித்தமலை** அமைந்துள்ளது. இது கைத்தமலை என்றும் கதிர்த்தமலை என்றும் அழைக்கப்படுகிறது. இங்கு வெற்றி வேலாயுதசுவாமி திருக்கோவில் அமைந்துள்ளது.

### வரலாறு
கதித்த என்பதற்கு எழுதல், நற்கதியடைதல், மிகுதல், கனமான, உயர்ந்த என்றெல்லாம் பல பொருள் உண்டு. கதித்த என்னும் சொல்லுக்கு கோபித்த என்ற பொருளும் உண்டு.

அம்மையப்பனாகிய பெற்றோரிடம் ஞானப்பழத்தை பெறாத முருகன் அவர்களிடம் கோபித்துக்கொண்டு இங்கு வந்தால் (கோபித்தமலை) கதித்தமலை ஆயிற்று என்றும் கூறப்படுகிறது. கைத்தமலை முருகன் கோயில் கிபி 13ஆம் நூற்றாண்டில் கொங்கு மன்னர்களால் கட்டப்பட்டது இந்த கைத்தமலை முருகன் கோயில்.

### சிறப்பு
தென்னகத்தில் எங்கும் இல்லாத வகையில் இந்த கோவிலில் மரச்சிற்பத்தினால் செய்யப்பட்ட தேர் மலையின் மீது அமைந்துள்ள கோவிலை சுற்றி வலம் வருவது சிறப்பாகும். மற்ற முருகன் கோவில்களில் தேர் மலைக்கு கீழ்தான் வலம் வரும் என்பது குறிப்பிடத்தக்கது.

### மயூரகிரி
கதித்தமலை மயூரகிரி என்றும் அழைக்கப்படுகிறது. கதித்தமலை மயில் வடிவில் உள்ளது. மயிலுக்கு வடமொழியில் மயூரம் என்று பெயர். அதனால் கதித்தமலையை மயூரகிரி என்றும் மயூரகிரி ஷேத்ரம் என்றும் அழைப்பர். மயூரகிரி சித்தர் இங்கு அடக்கமாகியுள்ளார்.

### கதிர்த்தமலை
ஆர். தியாகராஜன் அவர்கள் 1966-ஆம் ஆண்டு வெளியிட்ட ஒரு நூலில் கதித்தமலையை கதிர்த்தமலை என குறிப்பிடுகிறார். கதிர்த்த என்னும் சொல்லுக்கு பிரகாசித்தல், ஒளிவிடுதல் என்று பொருள் உண்டு. கதிர் உதிர்த்த மலை, கதித்தமலை ஆயிற்று.

### ஆலயங்கள்
இந்த கோவிலில் மூலவரின் பின்புறம் வள்ளி, தெய்வானை சன்னதிகள் உள்ளன. திருமணத் தடை நீக்கும் ஆலயமாக உள்ளது. திருமணத்தடை உள்ளவர்கள் மஞ்சள், குங்குமம், கச்சுடை, வளையல், வெற்றிலை, பாக்கு ஆகியவற்றை வைத்து வழிபட்டால் காரியம் கைகூடும் என்பது ஒரு நம்பிக்கை.

மூலவருக்கு பின்புறம், பாலமரத்தடியில் சுக்குமலையாண்டவர் எழுந்தருளியுள்ளார். இவர் குழந்தைகளுக்கு ஏற்பபட்ட கக்குவான் நோயை தீர்ப்பதாக கூறப்படுகிறது.

பகுப்பு:திருப்பூர் மாவட்டத்திலுள்ள ஊர்களும் நகரங்களும்
பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்து சமய கோயில்களின் பட்டியல் கட்டுரைகள்
அகர் சட்டமன்றத் தொகுதி

**அகர்** (*Agar*, தொகுதி எண்:166) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி தேவாஸ் மக்களவைத் தொகுதியின் எட்டு சட்டமன்றத் தொகுதிகளில் ஒன்றாக உள்ளது. இத்தொகுதி அகர் மால்வா மாவட்டத்தில் அமைந்துள்ளது.

## 2013 சட்டமன்றத் தேர்தல்
2013 ஆம் ஆண்டு நடந்த சட்டமன்றத் தேர்தலில் பாரதிய ஜனதா கட்சியைச் சேர்ந்த மனோகர் ஊண்ட்வால் வெற்றி பெற்றார்.

## மேற்கோள்கள்

## வெளியிணைப்புகள்
* முன்னாள் சட்டமன்ற உறுப்பினர்கள் பற்றிய விவரம் - elections.in

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:அகர் மால்வா மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
வில்லங்காடு

**வில்லங்காடு** (*Villangadu*) என்பது தமிழ்நாட்டின், காஞ்சிபுரம் மாவட்டம், செய்யூர் தாலுக்காவில் அமைந்துள்ளது.  இது தமிழகத்தின் தலைநகரான சென்னையிலிருந்து 110 கி.மீ தூரத்தில் உள்ளது. இக்கிராமத்தின் அருகாமையில் சுமார் 17 கி.மீ தூரத்தில் மேல்மருவத்தூரில் ரயில் நிலையம் அமைந்துள்ளது.

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:காஞ்சிபுரம் மாவட்டத்தில் உள்ள கிராமங்கள்
இந்துக் கல்லூரி தொடருந்து நிலையம்

**இந்துக் கல்லூரி இரயில் நிலையம்** (*Hindu College railway station*) தமிழ்நாட்டின் சென்னை புறநகர் இரயில்வே வலைப்பின்னலில் சென்னை மத்திய தொடருந்து நிலையம்-அரக்கோணம் பிரிவின் இரயில் நிலையங்களில் ஒன்றாகும். சென்னை மத்திய தொடருந்து நிலையத்திலிருந்து சுமார் 24 கி.மீ. தொலைவில் அமைந்துள்ள இந்த நிலையம், சென்னையின் புறநகர்ப் பகுதியான பட்டாபிராமின் சுற்றுப்புறங்களுக்குச் சேவை செய்கிறது. கடல் மட்டத்திலிருந்து 28 மீ உயரத்தில் உள்ளது.

## பெயர்க்காரணம்
சென்னை புறநகர் இரயில் நிலையத்திலிருந்து 24 கி.மீ தொலைவில் இத்தொடருந்து நிலையம் அமைந்துள்ளது.  இது பட்டாபிராம் நகர வாழ் மக்களின் பயன்பாட்டிற்கு உதவுகிறது . இந்துக் கல்லூரிக்கு மிக அருகில் இந்த தொடருந்து நிலையம் உள்ளதால் இப்பெயர்ப்பெற்றது.
## வரலாறு
1979 ஆம் ஆண்டு நவம்பர் 29 ஆம் தேதி சென்னை மத்திய தொடருந்து நிலையம்-திருவள்ளூர் பிரிவின் மின்மயமாக்கலுடன் இந்நிலையத்திலுள்ள பாதைகள் மின்மயமாக்கப்பட்டன
## பயன்கள்
ஒவ்வொரு நாளும், சுமார் 4,000 மாணவர்கள், 5,000 அலுவலக பணியாளர்கள் மற்றும் 2,000 பிற பயணிகள் உட்பட சுமார் 11,000 பயணிகள் நிலையத்தைப் பயன்படுத்துகின்றனர். நடைமேம்பாலம் இல்லாததால், இந்துக் கல்லூரியில் இருந்து இரயில் தண்டவாளத்தை கடந்து, இரயில் நிலையத்தில் உள்ள புறநகர் நடைமேடைக்கு பயணிகள் செல்கின்றனர். ஆனால், கடந்த 2005 ஆம் ஆண்டு நடைமேம்பாலம் அமைக்க அனுமதி அளிக்கப்பட்டு, 2008 ஆம் ஆண்டில் பாலம் கட்டப்பட்டது.  மேம்பாலமானது பிரதான பாதையை விட்டு வெளியேறும் இரண்டு புறநகர் நடைமேடைகளை மட்டும் இணைக்கும் வகையில் திட்டமிடப்பட்டதால் பயணிகள் இரயில் பாதையை கடந்து செல்ல வேண்டிய கட்டாயம் ஏற்பட்டது.
## மேற்கோள்கள்

பகுப்பு:சென்னையில் உள்ள தொடருந்து நிலையங்கள்
வார் ஆப் த பட்டன்ஸ் (புதினம்)

**வார் ஆப் த பட்டன்ஸ், எ நாவல் ஆப் மை டுவல்த் இயர் ** (முழு பெயர்) என்பது பிரஞ்சின், ஃப்ரான்ச் காம்டேவில் இருந்து லூயிஸ் பெர்கார்ட் எழுதிய ஒரு பிரஞ்சு புதினமாகும். இது 1912 இல் வெளியிடப்பட்டது. இது ஃப்ரான்ச் காம்டே பகுதியில் இருந்த இரு போட்டி மிகுந்த கிராமங்களான லாங்கர்வெர்னே மற்றும் வெல்ரேன்ஸை ஆகியவற்றைச் சேர்ந்த இரண்டு கும்பல்களுக்கு இடையில் நடைபெறும்  "போர்" பற்றி விவரிக்கிறது. நாவலாசிரியர் தான் இரண்டு ஆண்டுகள் கல்வி பயின்ற கிராமமான லாண்டிரேஸை கதைக்களமாக பயன்படுத்தியுள்ளார். புதினத்தின் பெயரானது போரின் முக்கிய இலக்கான எதிரணியில் இருந்து அவர்களின் சட்டை மற்றும் கால்சட்டையிலிருந்து துண்டித்து கூடிய வரை அதிகமான பொத்தான்களை பெற வேண்டும் என்பதில் இருந்து உருவானது. கதையின் பெரும்பாலான பகுதி லாங்கர்வர்னே குழந்தைகளின் பார்வையில் இருந்து சொல்லப்படுகிறது.

## கதைச் சுருக்கம்
லாங்கர்வர்னேயின் சிறுவன் லெப்ராக் தலைமையில் ஒரு படையும் வெல்ரேன்ஸை சேர்ந்த அஸ்டெக் டி கய்ஸ் தலைமையில் மற்றொரு படையுமாக  இவர்களில் எவரும் கருணையின்றி ஒருவருக்கு ஒருவர் குச்சிகள், கற்கள் மற்றும் வெறும் கையால் சண்டையிட்டுக்கொள்கின்றனர்.

எதிர்பாராதவிதமாக எதிரிகளிடம் சிக்கும் அனைவரின் பொத்தன்களும், காலணி கட்டு கயிறுகளும் வெட்டப்பட்டு அவமானத்துடன் வீட்டிற்கு துரத்தப்படுவதுடன் இதனால் வீட்டில் பெற்றோரிடம் அடியும் வாங்கவேண்டிய நிலை ஏற்படும்.

லெப்ராக் சண்டையில் வெல்ல வேண்டும் என்ற ஆசைக்காக முறையற்ற போர்முறையைக் கையாண்டான். அதாவது தங்கள் படையின் துணிகளுக்கு சேதம் நேராமல் தடுக்க நிர்வாணமாகவும் அதையும் மீறி சேதம் நேருமானால் உடனடியாக அவற்றை தைக்க சிறுமிகளை வைத்திருந்தான்.

## மேற்கோள்கள்

பகுப்பு:சிறுவர் இலக்கியம்
பகுப்பு:பிரெஞ்சு இலக்கியம்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
வாதாப்பட்டி

**வாதாப்பட்டி** (*Vadapatti*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கொங்கவேம்பு ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  80 கிலோமீட்டர் தொலைவிலும், அரூரில் இருந்து 47 கிலோ மீட்டர் தொலைவில் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'58.7"N 78°31'29.2"E ஆகும்.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 147 குடும்பங்களும் 558  மக்களும் வசிக்கின்றனர். இதில் 283 ஆண்களும்  275 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கடல் வளைவு

**கடல் வளைவு** (sea arch)  என்று அழைக்கப்படுவது கடல் அலைகளால் அரிக்கப்பட்டு உருவாகும் ஒரு நில அமைப்பு ஆகும். அலைகள் கடற்கரையை சுற்றிலும் அரித்தல், கடத்துதல் மற்றும் படியவைத்தல் ஆகிய பணிகளை செய்கின்றன. இவ்வாறு தொடர்ச்சியாக அலைகளானது ஓங்கலின் அடிமட்டத்தில் குடைந்து குகை போன்ற தோற்றத்தை ஏற்படுத்துகின்றன. இந்நிலை தொடரும்போது இரண்டு குகைகள் ஒன்றோடு ஒன்று சேர்ந்து கடல் வளைவு உருவாகின்றன. மேவும் அலைகளால் ஏற்படுகின்ற தொடர் அரிப்பானது கடல் வளைவை முழுவதுமாக நொறுங்கி போக வழிவகுக்கிறது.
## மேற்கோள்கள்

பகுப்பு:நில அமைப்புகள்
புள்ளலூர்

**புள்ளலூர்** அல்லது **பொள்ளிலூர்**  தமிழ்நாட்டின் காஞ்சிபுரம் மாவட்டத்தில் வாலாசாபாத் ஒன்றியத்தில் உள்ள ஒரு சிற்றூர் ஆகும். இந்தச் சிற்றூரில் மூன்று வரலாற்றுச் சிறப்புமிக்க போர்கள் நடைபெற்றுள்ளன: 611-12-இல் பல்லவ அரசன் மகேந்திரவர்மனுக்கும் சாளுக்கிய அரசன் இரண்டாம் புலிகேசிக்கும் இடையே நடந்த புள்ளலூர்ப் போர், ஐதர் அலிக்கும்  பிரித்தானியக் கிழக்கிந்திய நிறுவனத்திற்கும் இடையே நடந்த இரண்டாவது ஆங்கிலேய மைசூர் போரின் 1780, 1781 பொள்ளிலூர் போர்கள்.

## மக்கள்தொகை
புள்ளலூரின் மக்கள்தொகை 2001ஆம் ஆண்டு கணக்கெடுப்பின்படி 2,690; இதில் ஆண்கள் 1315 பெண்கள் 1375. பாலின வீதம் 1046 மற்றும் படிப்பறிவு வீதம் 63.52

## மேற்கோள்கள்

## உசாத்துணை
* 

பகுப்பு:காஞ்சிபுரம் மாவட்டத்தில் உள்ள கிராமங்கள்
தேசிய மேம்பட்ட ஆய்வுகள் நிறுவனம்

**தேசிய மேம்பட்ட ஆய்வுகள் நிறுவனம்** (*National Institute of Advanced Studies*) என்பது  இயற்கை அறிவியல், சமூக அறிவியல், கலை மற்றும் மனிதநேயம் ஆகிய பல்வேறு துறைகள் மற்றும் பல்துறை ஆராய்ச்சிகளில் ஈடுபட்டுள்ள இந்தியாவின் முதன்மையான ஒரு நிறுவனமாகும். விஞ்ஞானம், கலை மற்றும் மனிதநேயம் ஆகிய துறைகளில் குறிப்பிடத்தக்க கல்வியாளர்களுடன் தொடர்புகொள்வதற்கும் தகவல் பரிமாற்றம் செய்வதற்கும் நிர்வாகிகள், மேலாளர்கள் மற்றும் சமூகத் தலைவர்களுக்கு ஒரு வழியை வழங்குவதற்காகவும் இந்நிறுவனம் ஜே.ஆர்.டி.டாடாவால் நிறுவப்பட்டது. இந்த நோக்கங்களுடன், தேசிய மேம்பட்ட ஆய்வுகள் நிறுவனம் பல நிலை ஆராய்ச்சி திட்டங்களை நடத்துகிறது மற்றும் திறமையான முனைவர் பட்ட மாணவர்களுக்கும் வழிகாட்டுகிறது. தென்னிந்திய மாநிலமான கர்நாடகாவில் உள்ள பெங்களூருவை தளமாகக் கொண்ட இந்த நிறுவனம்,  1988 ஆம் ஆண்டு சூன் மாதம் 20 ஆம் தேதியன்று டாக்டர் இராசா  ராமண்ணாவை அதன் நிறுவனர் இயக்குனராகக் கொண்டு செயல்படத் தொடங்கியது.

## மேலும் காண்க
*இந்திய அறிவியல் நிறுவனம்

## மேற்கோள்கள்

பகுப்பு: துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:பெங்களூரில் உள்ள நிறுவனங்கள்
குதிரை குளம்பு ஏரி

**குதிரை குளம்பு ஏரி** (Oxbow lake) என்பது ஆறோடு தொடர்புடைய நிலத்தோற்றங்களுள் ஒன்று ஆகும். ஆற்று வளைவானது ஆற்றின் மூப்பு நிலையில் அதிக அளவு துடிப்புடன் காணப்படுகிறது. அதன் வெளிப்புற கரை அல்லது உட்குழிந்த கரை துரிதமாக அரிக்கப்பட்டு அது ஒரு முழுமையான வளையம் போல மாற ஆரம்பிக்கிறது.
இந்நிலையில் கால ஓட்டத்தில் நீரானது ஆற்று வளைவின் குறுகிய கழுத்துப் பகுதியை உடைத்து நேராக செல்வதால், அதனால் விடப்பட்ட வளைவுப் பகுதி குதிரை குளம்பு ஏரி எனப்படுகிறது.

இந்தியாவின் பீகார் மாநிலத்தில் உள்ள கன்வர் ஏரி ஆசியாவின் மிகப்பெரிய நன்னீர் குதிரை குளம்பு ஏரி ஆகும். 

## மேற்கோள்கள்

பகுப்பு:ஆறுகள்
பகுப்பு:ஏரிகள்
கரும்பு கட்டை பயிர் சாகுபடி

**மறுதாம்பு சாகுபடி** அல்லது **கட்டை பயிர் சாகுபடி** (Sugarcane ratoon crop cultivation) என்பது நடவு கரும்பை அறுவடை செய்த பின், மீண்டும் அடிக்கரும்பை சாகுபடிக்கு கொண்டு வருவதைக் குறிப்பதாகும். பொதுவாக இச்சாகுபடி முறைய்யானது கரும்பில் முதன்மையாக பின்பற்றப்படுகிறது, என்றாலும் பருத்தி, சம்பங்கி, சோளம், கீரைகள் போன்ற பயிர்களிலும் இம்முறை பின்பற்றப் படுகிறது.
## கரும்பில் கட்டைப் பயிர் சாகுபடி
* முதல் கரும்பு அறுவடை முடிந்தபின் கரும்பு தோகையை தீயிட்டு அகற்றிவிடவேண்டும்.
* உடனே வயலலில் நீர்பாய்ச்ச வேண்டும்.
*நிலமட்டத்திற்கு கீழ் கரும்பு கட்டைகளை செதுக்கி விடவேண்டும்
*பார்களை உடைத்துவிடவேண்டும்.
*பாலிதீன் பைகளில் வளர்த்த கரும்பு நாற்றுகளை பயன்படுத்தி பாடுவாசி (gap filling) நிரப்ப வேண்டும்.
*25% தழைச்சத்தை கூடுதலாக இட வேண்டும்.
*பின் அனைத்து செயல்முறைகளும் நடவுகரும்பை போல் செய்ய வேண்டும்.
கரும்பு சாகுபடியில் ஒரு நடவு, இரண்டு கட்டை பயிர்,என சாகுபடி செய்தால்  லாபம் பெறலாம்.

## சான்றுகள்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:வேளாண்மை
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
சூரநத்தம்

**சூரநத்தம்** (*Sooranatham*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், கோட்டப்பட்டி ஊராட்சிக்கு உட்பட்ட ஒரு சிற்றூர் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 67 கிலோமீட்டர் தொலைவிலும், அரூரில் இருந்து 23 கிலோமீட்டர் தொலைவிலும், சென்னையிலிருந்து 246 கிலோமீட்டர் தொலைவிலும் உள்ளது.
இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°57'42.8"N 78°39'49.9"E ஆகும். இங்கு 102 குடும்பங்களும் 331  மக்களும் வசிக்கின்றனர். இதில் 160 ஆண்களும் 171 பெண்களும் அடங்குவர்.

## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தர்மபுரி மாவட்டத்திலுள்ள கிராமங்கள்
கிராசி மலை

**கிராசி மலை** *(Grassy Hill)* ஆங்காங் நாட்டிலுள்ள  பதினான்காவது பெரிய மலை ஆகும். புல்தரை மிகுந்த இம்மலை  647 மீ உயரம் கொண்டது. திசுவான் வான் நகரம் மற்றும் தாய் போ பகுதிகளுக்கு இடையில்  ஈயச் சுரங்க கணவாய்க்கு அருகில் இம்மலை அமைந்துள்ளது. மேக்லகோசு நடைபாதையின் ஏழாவது நிலை இம்மலை உச்சிக்கு அருகில் செல்கிறது. 
## மேற்கோள்கள்
 

பகுப்பு:ஆங்காங்
பிர்லா விருது

**ஜி. டி. பிர்லா விருது** அறிவியல் ஆராய்ச்சிக்காக 1991 ஆம் ஆண்டு நிறுவப்பட்ட  கே. கே. பிர்லா அறக்கட்டளை மூலம், இந்திய வள்ளல் கன்சியாம் தாஸ் பிர்லா நினைவாக வழங்கப்படும் ஒரு விருது ஆகும்.

50 வயதுக்கு குறைவான இந்தியாவில் வாழும், பணியாற்றும் விஞ்ஞானி ஒருவரால் கடந்த 5 ஆண்டுகளின் போது மேற்கொள்ளப்பட்ட சிறந்த அறிவியல் ஆராய்ச்சிக்காக இந்த விருது வழங்கப்படுகிறது.

இந்த விருதின் மதிப்பு ரூ.1.5 இலட்சங்கள் ஆகும். ஆண்டுதோறும் இந்த விருது அறிவியல் மற்றும் மருத்துவம் சார்ந்த துறைகளுக்கு வழங்கப்படுகிறது.

## மேற்கோள்கள்

பகுப்பு:இந்திய விருதுகள்
ஆவாலூர்

**ஆவாலூர்**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் கோட்டப்பட்டி ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°55'52.1"N 78°40'10.0"Eஆகும். இங்கு 167 குடும்பங்களும் 661 மக்களும் வசிக்கின்றனர். இதில் 338 ஆண்களும் 323 பெண்களும் அடங்குவர்.

## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தர்மபுரி மாவட்டத்திலுள்ள கிராமங்கள்
தேக்கனாம்பட்டி

**தேக்கனாம்பட்டி** (*Thekkanampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கோட்டப்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 86 கிலோமீட்டர் தொலைவிலும், அரூரில் இருந்து 51 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°56'04.3"N 78°40'28.4"E ஆகும்.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 75 குடும்பங்களும் 287 மக்களும் வசிக்கின்றனர். இதில் 137 ஆண்களும் 150 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கோட்டப்பட்டி

**கோட்டப்பட்டி** (*Kottapatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கோட்டப்பட்டி ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இந்த ஊரானது மாவட்டத் தலைநகரான தருமபுரியிலிருந்து 44 கிலோமீட்டர் தொலைவிலும், சேலத்தில் இருந்து 78 கிலோமீட்டர் தொலைவிலும், திருவண்ணாமலைலிருந்து 60 கிலோமீட்டர் தொலைவிலும் மாநிலத் தலைநகரான சென்னையிலிருந்து 257 கிலோமீட்டர் தொலைவிலும் அமைந்துள்ளது. 
இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°58'56.3"N 78°40'12.5"E ஆகும்.

## மக்கள் வகைப்பாடு
2011 இந்திய மக்கள்தொகைக் கணக்கெடுப்பின்படி இக்கிராமத்தில் 1,009 குடும்பங்களும் 3,690 மக்களும் வசிக்கின்றனர். இதில் 1,786 ஆண்களும் 1,823 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்